smcproject/ml-wiki-sentences huggingface dataset:
ജലഗുണനിലവാരം ഇംഗ്ലീഷ് വിലാസം https://ml.wikipedia.org/wiki/Water_quality മാനദണ്ഡങ്ങൾ ഇന്ത്യ ക്രമനമ്പർ കുടിവെള്ളത്തിലെ ഘടകങ്ങൾ അനുവദനീയമായ പരിധി|(BIS) 1 നിറം 5.0 2 കലക്കൽ 1.0 3 പി.എച്ച് 6.50-8.50 4 ക്ലോറൈഡ് (മില്ലി:ഗ്രാം ലി) 250.0 5 കാഠിന്യം(മില്ലിഗ്രാം: ലി) 200.0 6 സൾഫേറ്റ്(മില്ലി:ഗ്രാം ലി) 200.0 7 നൈട്രേറ്റ് (മില്ലി:ഗ്രാം ലി) 45.0 8 ഫ്ലൂറൈഡ് (മില്ലി:ഗ്രാം ലി) 1.0 9 കാത്സ്യം(മില്ലി:ഗ്രാം ലി) 75.0 10 മഗ്നീഷ്യം(മില്ലി:ഗ്രാം ലി) 30.0 11 കോപ്പർ (മില്ലി:ഗ്രാം ലി) 0.05 12 കാഡ്മിയം(മില്ലി:ഗ്രാം ലി) 0.003 13 ആർസെനിക്(മില്ലി:ഗ്രാം ലി) 0.01 14 ഇരുമ്പ്(മില്ലി:ഗ്രാം ലി) 0.30 15 ലെഡ്(മില്ലി:ഗ്രാം ലി) 0.01 16 മെർക്കുറി(മില്ലി:ഗ്രാം ലി) 0.001 17 ക്രോമിയം(മില്ലി:ഗ്രാം ലി) 0.05 18 കോളിഫോം ബാക്ടീരിയ(MPN/100ml) പാടില്ല 19 ഇ-കോളി ബാക്ടീരിയ (MPN/100ml) പാടില്ല
ദ ന്യൂ ഇന്ത്യൻ എക്സ്പ്രസ്സ് ഇംഗ്ലീഷ് വിലാസം https://ml.wikipedia.org/wiki/The_New_Indian_Express
ചെന്നൈ ആസ്ഥാനമായി പ്രസിദ്ധീകരിക്കുന്ന ഒരു ഇംഗ്ലീഷ് ദിനപത്രമാണ്‌ ദ ന്യൂ ഇൻഡ്യൻ എക്സ്പ്രസ്സ് .
ചെന്നൈയിലെ വരദരാജുലു നായിഡുവിന്റെ ഉടമസ്ഥതയിൽ 1932 ലാണ്‌ ഈ പത്രം ആരംഭിച്ചത്.
1991 ൽ, അന്നത്തെ ഉടമസ്ഥനായിരുന്ന രാംനാഥ് ഗോയങ്കയുടെ മരണത്തെ തുടർന്ന് ഇൻഡ്യൻ എക്സ്പ്രസ്സ് ഗ്രൂപ്പ് രണ്ട് വ്യത്യസ്‌ത കമ്പനികളായി  പിരിയുകയായിരുന്നു.
മുംബൈ ആസ്ഥാനമായുള്ള  ഉത്തരേന്ത്യൻ പതിപ്പുകൾ ,ഇൻഡ്യൻ എക്സ്പ്രസ്സ് എന്ന നാമം മാറ്റി ദ ഇൻഡ്യൻ എക്സ്പ്രസ്സ് എന്ന പേർ സ്വീകരിച്ച് നിലനിർത്തി.
എന്നാൽ ദക്ഷിമേഖലയിലെ പതിപ്പുകൾ 'ദ ന്യൂ ഇൻഡ്യൻ എക്സ്പ്രസ്സ് ' എന്ന പേർ സ്വീകരിച്ചു.
2008 വരെ ഈ രണ്ട് പത്രങ്ങളും ലേഖനങ്ങളും മറ്റും പങ്കുവെക്കുകയായിരുന്നു പതിവ്.
പക്ഷേ ഇപ്പോൾ ഇവ തികച്ചും വ്യത്യസ്തമായ രണ്ട് സ്ഥാപനങ്ങളായി നിലകൊള്ളുന്നു.
ഒരു ആയൂർ‌വ്വേദ ഭിഷഗ്വരനും ഇന്ത്യൻ നാഷണൽ കോൺഗ്രസ്സ് അംഗവുമായിരുന്ന വരദരാജുലു നായിഡു 1932 ൽ തന്റെ 'തമിഴ്‌നാട് പ്രസ്സ്' എന്ന അച്ചടിശാലയിലാണ്‌ ഇൻഡ്യൻ എക്സ്പ്രസ്സ് തുടങ്ങിയത്.
പിന്നീട് സാമ്പത്തിക ഞെരുക്കം കാരണം വരദരാജുലു നായിഡു ,ഫ്രീ പ്രസ്സ് ജേർണലിന്റെ സ്ഥാപകനായിരുന്ന എസ്. സദാനന്ദന്‌ അതു വിറ്റു.
1933 ഇൻഡ്യൻ എക്സ്പ്രസ്സ് അതിന്റെ രണ്ടാമത്തെ ആപീസ് മധുരയിൽ ആരംഭിക്കുകയും അവിടെ നിന്ന് തമിഴ് പതിപ്പായ "ദിനമണി" പ്രസിദ്ധീകരണം തുടങ്ങുകയും ചെയ്തു.
സദാനന്ദൻ നിരവധി പരിഷ്കാരങ്ങൾ കൊണ്ടുവരികയും പത്രത്തിന്റെ വില കുറക്കുകയും ചെയ്തു.
പക്ഷേ സാമ്പത്തിക ബുദ്ധിമുട്ട് കാരണം സദാനന്ദൻ പത്രം വിൽക്കാൻ നിർബന്ധിതനായി.
1935 ൽ  നീണ്ട നിയമയുദ്ധത്തിനൊടുവിൽ സദാനന്ദനിൽ നിന്ന് രാംനാഥ് ഗോയങ്ക, ഇൻഡ്യൻ എക്സ്പ്രസ്സ് നേടിയെടുത്തു.
1939 ൽ "ആൻഡ്ര പ്രഭ" എന്ന തെലുഗ് പത്രവും ഇൻഡ്യൻ എക്സ്പ്രസ്സ്  സ്വന്തമാക്കി.
1961 ൽ "ഫിനാൻഷ്യൽ എക്സ്പ്രസ്സ് മുംബൈയിൽ നിന്ന് ആരംഭിച്ചു. കൂടാതെ മധുരൈ (1957), ബാംഗ്ലൂർ (1965), അഹമ്മദാബാദ് (1968) എന്നിവിങ്ങളിൽ നിന്ന് പതിപ്പുകളും ആരംഭിച്ചു. കന്നട പത്രമായ "കന്നട പ്രഭ" ,ഗുജറാത്തി പത്രമായ ലോക് സത്ത , ജനസത്ത ,എന്നിവ അഹമദാബാദിൽ നിന്നും ബറോഡയിൽ നിന്നും ആരംഭിച്ചു.
1991 ൽ ഗോയങ്കയുടെ മരണത്തെ തുടർന്ന് കുടുംബത്തിലെ അംഗങ്ങൾ രണ്ടായി പിരിഞ് ഇൻഡ്യൻ എക്സ്പ്രസ്സ് മുംബൈ എന്ന പേരിൽ ഉത്തരമേഖലയിലും  എക്സ്പ്രസ്സ് മധുരൈ ലിമിറ്റഡ് എന്ന പേരിൽ ചെന്നൈ ആസ്ഥാനമാക്കി ദക്ഷിണമേഖലയിലും ഈ പത്രം രണ്ട് കമ്പനികളായി നിലവിൽ വന്നു.
ആന്ധ്രാപ്രദേശ്‌ , കർണാടകം , തമിഴ്‌നാട് , കേരളം , ഒറീസ്സ തുടങ്ങിയ സംസ്ഥാനങ്ങളിലെ  എല്ലാപ്രധാന നഗരങ്ങളിൽ നിന്നും  ദ ന്യൂ  ഇൻഡ്യൻ എക്സ്പ്രസ്സ്  ഇപ്പോൾ  അതിന്റെ പതിപ്പുകൾ പ്രസിദ്ധീകരിക്കുന്നുണ്ട്.
ചെന്നൈ,കൊയമ്പത്തൂർ,ഹൈദരാബാദ്,തിരുവനന്തപുരം,ബാംഗ്ലൂർ,കൊച്ചി,ഭുവനേശ്വർ എന്നിവയാണവ.
ദക്ഷിണ മേഖലയിൽ ആകെ 22  കേന്ദ്രങ്ങളിൽ നിന്നായി പ്രസിദ്ധീകരിക്കുന്നു.
'ദ ന്യൂ ഇന്ത്യാ എക്സ്പ്രസ്സിന്റെ മുദ്യാവാക്യം 'സർവ്വത്ര വിജയം' എന്നതാണ്.
എക്സ്പ്രസ്സ് മധുരൈ എന്ന ഈ പത്രഗ്രൂപ്പ് താഴെ കൊടുത്ത വെബ്‌സൈറ്റുകളും പ്രസിദ്ധീകരിക്കുന്നു.
: http://www.expressbuzz.com Archived 2010-06-29 at the Wayback Machine .
(ഇംഗ്ലീഷ്) http://www.indiavarta.com Archived 2016-11-25 at the Wayback Machine .
http://www.dinamani.com (തമിഴ്) http://www.kannadaprabha.com (കന്നട) http://www.andhraprabha.com (തെലുഗു) http://www.apweekly.com Archived 2013-08-06 at the Wayback Machine .
(തെലുഗു) http://www.cinemaexpress.com (തമിഴ്) http://www.malayalamvaarika.com%5Bപ്രവർത്തിക്കാത്ത+കണ്ണി%5D (മലയാളം) http://www.tamilanexpress.com Archived 2014-02-28 at the Wayback Machine .
(തമിഴ്) പുറം കണ്ണികൾ ദ ന്യൂ ഇൻഡ്യൻ എക്സ്പ്രസ്സ് " വെബ്‌സൈറ്റ് Archived 2010-06-29 at the Wayback Machine .
ഓൺലൈൻ പതിപ്പ് (ലോഗിൻ ചെയ്യണം) Archived 2011-06-04 at the Wayback Machine .
ടി.ജെ.എസ്. ജോർജിന്റെ ലേഖനങ്ങൾ Archived 2009-09-09 at the Wayback Machine .
ദ പപ്പറ്റ് മാസ്റ്റേഴ്സ്
റോബർട്ട് എ. ഹൈൻലൈൻ രചിച്ച് 1951-ൽ പ്രസിദ്ധീകരിച്ച ശാസ്ത്ര ഫിക്ഷൻ നോവലാണ് ദ പപ്പറ്റ് മാസ്റ്റേഴ്സ് .
അമേരിക്കയുടെ രഹസ്യ ഉദ്യോഗസ്ഥർ ബഹിരാകാശത്തുനിന്നും വന്ന അധിനിവേശസൈന്യത്തെ തുരത്തുന്നതാണ് ഇതിവൃത്തം.
ഈ നോവൽ ഗാലക്സി ഓഫ് സയൻസ് ഫിക്ഷനിൽ 1951 സെപ്റ്റംബർ ഒക്റ്റോബർ നവംബർ മാസങ്ങളിൽ തുടർച്ചയായി പ്രസിദ്ധീകരിച്ചിരുന്നു.
ഈ കൃതി പിന്നീട് (1956-ൽ) പുറത്തിറങ്ങിയ ഇൻവേഷൻ ഓഫ് ബോഡി സ്നാച്ചേഴ്സ് എന്ന ചലച്ചിത്രത്തിലേതുപോലെ അകാരണമായ ഭീതി ഉണർത്തുന്ന ഒന്നായിരുന്നു.
മനസ്സ് നിയന്ത്രിക്കുന്ന പരാദജീവികളായ അധിനിവേശശക്തികളെ കമ്യൂണിസ്റ്റ് ഭരണകൂടങ്ങളോട് ഇദ്ദേഹം അനവധി തവണ ഉപമിക്കുന്നുണ്ട്.
അമേരിക്കയിൽ അക്കാലത്ത് നിലനിന്നിരുന്ന സെക്കൻഡ് റെഡ് സ്കെയർ എന്ന സാഹചര്യവുമായി ഇതിനെ കൂട്ടിവായിക്കപ്പെട്ടിട്ടുണ്ട്.
ഈ കഥയെ ആസ്പദമാക്കി 1994-ൽ ഇതേപേരിൽ ഒരു ചലച്ചിത്രം നിർമ്മിക്കപ്പെട്ടിട്ടുണ്ട്.
"സാം" എന്ന പ്രധാനകഥാപാത്രം അമേരിക്കയിലെ പ്രസിഡന്റിനുകീഴിൽ പ്രവർത്തിക്കുന്ന ഒരു രഹസ്യസംഘടനയിലെ അംഗമാണ്.
സംഘടനയുടെ തലവനായ "ദ ഓൾഡ് മാൻ" എന്നുവിളിക്കപ്പെടുന്നയാളുമായി അയോവയിലേയ്ക്ക് ഒരു ഒരു അന്യഗ്രഹ പേടകത്തെ കണ്ടു എന്ന വിവരം അന്വേഷിക്കാൻ പുറപ്പെടുന്നതോടെയാണ് കഥ ആരംഭിക്കുന്നത്.
"മേരി" എന്ന ഏജന്റും ഇവർക്കൊപ്പമുണ്ട്.
അയോവയിൽ മനുഷ്യരുടെ കഴുത്തിനു താഴെ പുറകുവശത്തായി ഒട്ടിപ്പിടിക്കുന്ന ഒച്ചിനെപ്പോലെയുള്ള അന്യഗ്രഹജീവികളെ ഇവർ കണ്ടെത്തുന്നു.
ഇത്തരമൊരു ജീവിയെ മനുഷ്യനിൽ നിന്ന് വേർപെടുത്തി വാഷിംഗ്ടണിലേയ്ക്ക് കൊണ്ടുവരാൻ സാധിച്ചെങ്കിലും മാർഗ്ഗമദ്ധ്യേ അത് മരിച്ചുപോകുന്നു.
കൂടുതൽ തെളിവ് ശേഖരിക്കാനായി അയോവയിലേയ്ക്ക് ഒരു സംഘവുമായി സാം പോയെങ്കിലും തിരികെ വരും വഴി ഒരു ഏജന്റിനെ മറ്റുള്ളവരുടെ ശ്രദ്ധയിൽ പെടാതെ ഒരു പരാദജീവി പിടികൂടുന്നു.
ഈ ജീവിയെ കീഴ്പ്പെടുത്താൻ സാധിച്ചെങ്കിലും ഇത് സാമിനെ പിടികൂടി രക്ഷെപെടുന്നു.
പരാദജീവികൾക്കുവേണ്ടി അതിഥികളെ കണ്ടെത്തുന്നതിൽ സാം വ്യാപൃതനാകുന്നുവെങ്കിലും ഇദ്ദേഹത്തെ ഓൾഡ് മാൻ രക്ഷിക്കുന്നു.
ഇതിനു മുൻപ് ഉയർന്ന സർക്കാരുദ്യോഗസ്ഥന്മാർക്കും പരാദബാധയുണ്ടാക്കുവാൻ സാമിന് സാധിച്ചിരുന്നു.
സാം ആശുപത്രിയിൽ സുഖം പ്രാപിക്കുമ്പോഴേയ്ക്കും പൂർണ്ണമായി വസ്ത്രധാരണം നടത്തിയിട്ടുള്ള ആരും സംശയത്തിന്റെ നിഴലിലാണ്.
ഒരു പരാദത്തെ ചോദ്യം ചെയ്യാനായി വീണ്ടും പരാദത്തിന്റെ പിടിയിലകപ്പെടാൻ ഓൾഡ് മാന്റെ നിർബന്ധത്തിനു വഴങ്ങി സാം തയ്യാറാകുന്നു.
പീഡനത്തിനിടെ തങ്ങൾ ടൈറ്റാനിൽ നിന്നു വന്നവരാണെന്ന് പരാദം വെളിപ്പെടുത്തുന്നു.
ഓൾഡ് മാൻ സാമിന്റെ പിതാവാണെന്നത് ഇപ്പോഴാണ് വെളിപ്പെടുന്നത്.
അമേരിക്കയുടെ മദ്ധ്യഭാഗവും കാനഡയും മെക്സിക്കോയും ഇതിനിടെ പൂർണ്ണമായി പരാദങ്ങളുടെ പിടിയിലാകുന്നു.
വിവരശേഖരണത്തിനായി കൻസാസ് പട്ടണത്തിലേയ്ക്ക് യാത്ര ചെയ്യുന്ന സാം പരാദബാധിതരായ മനുഷ്യരുടെ എണ്ണം പ്രതീക്ഷിച്ചതിനേക്കാൾ വളരെക്കൂടുതലാണെന്ന് മനസ്സിലാക്കുന്നു.
ബാധിതപ്രദേശങ്ങളിലെ മനുഷ്യർ ഏകദേശം പൂർണ്ണമായി പരാദങ്ങളുടെ പിടിയിലാണ്.
ഈ പ്രദേശങ്ങൾ "പിടിച്ചെടുക്കാൻ" നടത്തിയ ആക്രമണം പൂർണ്ണമായി പരാജയപ്പെടുന്നു.
പരാദങ്ങൾക്ക് വിഭജനത്തിലൂടെ പ്രത്യുത്പാദനം നടത്താനുള്ള ശേഷിയുണ്ടെന്ന് വെളിപ്പെടുന്നു.
സൈനികമായ ഏതു നടപടിയും ദശലക്ഷക്കണക്കിന് മനുഷ്യരുടെ ജീവൻ നഷ്ടപ്പെടുന്നതിന് കാരണമാകുമെന്ന സ്ഥിതി സംജാതമാകുന്നു.
ഈ സമയത്ത് സാമും മേരിയും പ്രണയത്തിലാവുകയും വിവാഹം കഴിക്കുകയും ചെയ്യുന്നു.
ഏഡ്രിയൺഡാക് പർവ്വതത്തിലെ വിദൂരപ്രദേശത്തുള്ള സാമിന്റെ വീട്ടിൽ ഇവർ മധുവിധുവിനായി പോകുന്നു.
ഒരു പരാദം ഇവരുടെ പൂച്ചയെ ബാധിക്കുകയും അതുവഴി മേരിയെ പിടികൂടുകയും ചെയ്യുന്നു.
സാം അഗ്നി ഉപയോഗിച്ച് പരാദത്തെ കൊന്ന് മേരിയെ രക്ഷിക്കുന്നു.
ഇവർ തിരികെ ജോലിക്കെത്തുമ്പോൾ അരയ്ക്കുമുകളിൽ വസ്ത്രധാരണം പരിമിതമായി മാത്രമേ പാടുള്ളൂ എന്ന നിയമം നടപ്പിൽ വന്നിട്ടുണ്ടായിരുന്നു.
ആയുധധാരികളായ വ്യക്തികൾ ഈ നിയമം നടപ്പിൽ വരുത്തുവാൻ മുന്നിട്ടിറങ്ങിയിട്ടുണ്ട്.
പരാദങ്ങൾ തന്നെ നോട്ടമിട്ടി‌ട്ടുണ്ടെന്ന് സാം ഭയക്കുന്നു.
പരാദങ്ങൾക്ക് പരസ്പരം സ്പർശിക്കുന്നതിലൂടെ "നേരിട്ട് സംവദിക്കാൻ" സാധിക്കും.
ഇതിലൂടെ ഒരു പരാദത്തിനു ലഭിച്ചിട്ടുള്ള അറിവുകൾ മറ്റുള്ളവർക്ക് എത്തിച്ചുകൊടുക്കാൻ എളുപ്പമാണ്.
പല ശരീരങ്ങളുള്ള ഒറ്റ ജീവിയാണ് ഈ പരാദങ്ങളെന്ന് ചില ശാസ്ത്രജ്ഞർ അനുമാനിക്കുന്നു.
മിസിസ്സിപ്പിയിൽ പുതിയ ഒരു അന്യഗ്രഹ പേടകം ഇടിച്ചിറങ്ങിയ സ്ഥലത്ത് സാമും പിതാവും മേരിയും എത്തുന്നു.
ടറ്റാനിലെ ആദിമ വാസികളായ ജീവികളെയും അവരെ ബാധിച്ച പരാദങ്ങളെയും ഇവർക്ക് അവിടെ കാണാൻ സാധിക്കുന്നു.
പേടകത്തിനകത്ത് നിശ്ചേഷ്ടരായ മനുഷ്യരെയും ഇവർക്ക് കാണാൻ സാധിക്കുന്നു.
മേരി പേടകത്തിൽ പ്രവേശിക്കുമ്പോൾ വളരെ നാളായി മനസ്സിൽ അമർത്തി വച്ചിരുന്ന ഓർമകൾ പുറത്തുവരുന്നു.
ശുക്രനി‌ൽ താമസിക്കുവാനായി പോയ ഒരു കൂട്ടം മനുഷരിലൊരാളായിരുന്നു മേരി.
കുട്ടിക്കാലത്ത് അവിടെവച്ച് പരാദങ്ങൾ മേരിയുടെ അച്ഛനമ്മമാരെയും മേരിയെയും ബാധിക്കുകയും പത്തു വർഷത്തോളം മേരിയെ ഒരു ടാങ്കിൽ നിശ്ചേഷ്ടാവസ്ഥയിൽ സൂക്ഷിക്കുകയും ചെയ്തിരുന്നു.
"നയൻ-ഡേ ഫീവർ" എന്ന അസുഖം ബാധിച്ചതിനെത്തുടർന്ന് പരാദങ്ങളും മനുഷ്യരും മരണമടയുകയാണുണ്ടായത്.
ഇതിൽ നിന്ന് പരാദങ്ങളെ പരാജയപ്പെടുത്താനുള്ള പദ്ധതി തയ്യാറാക്കുന്നു.
ബൗച്ചർ , മക്‌കോമാസ് എന്നിവർ "ഉദ്വേഗജനകമായ മെലോഡ്രാമ" എന്നാണ് ഈ കൃതിയെ വിശേഷിപ്പിച്ചത്.
"വിശദാംശങ്ങളിലേയ്ക്ക് ഇറങ്ങിച്ചെല്ലുന്നതും നേരിട്ടല്ലാതെ വിഷയത്തെ സമീപിക്കുന്നതുമായ" കൃതിയാണിതെന്നായിരുന്നു ഇവരുടെ നിരീക്ഷണം.
ഷൂയ്ലർ മില്ലറിന്റെ നിരീക്ഷണത്തിൽ വായനക്കാർക്ക് ഹൈൻലൈന്റെ കഥാപാത്രങ്ങൾ അനാവരണം ചെയ്യുന്നതിനു മുൻപുതന്നെ നോവലിലെ പ്രശ്നങ്ങൾ മു‌ൻകൂട്ടി ടെലിപ്പതിയിലൂടെ മനസ്സിലാക്കാൻ സാധിക്കുന്നുണ്ടായിരുന്നു.
1950-കളിലെ ഏറ്റവും മികച്ച 10 ശാസ്ത്ര ഫിക്ഷൻ ഗ്രന്ഥങ്ങളിലൊന്നാണിതെന്ന് ഡാമൺ നൈറ്റ് നിരീക്ഷിക്കുകയുണ്ടായി.
പുറത്തേയ്ക്കുള്ള കണ്ണികൾ The Puppet Masters title listing at the Internet Speculative Fiction Database The Puppet Masters as serialized in Galaxy parts 1 , 2 , and 3 at the Internet Archive ഇതും കാണുക ദ ഹോസ്റ്റ് അവലംബം
ദ പാഗൻ ക്വീൻ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/The_Pagan_Queen
ജർമ്മൻ സംവിധായകൻ കോൺസ്റ്റാന്റിൻ വെർണർ സംവിധാനം ചെയ്ത് 2009-ൽ പുറത്തിറങ്ങിയ ഒരു ഫാന്റസി ഡ്രാമ ചിത്രമാണ് ദ പാഗൻ ക്വീൻ .
റിയലിസത്തെ ഫാന്റസി ഘടകങ്ങളുമായി സംയോജിപ്പിക്കുന്ന ഈ ചിത്രം, പ്രാഗ് നഗരം വിഭാവനം ചെയ്യുകയും പ്ലോമാൻ എന്ന കർഷകനോടൊപ്പം ആദ്യത്തെ ചെക്ക് രാജവംശം സ്ഥാപിക്കുകയും ചെയ്ത എട്ടാം നൂറ്റാണ്ടിലെ ബൊഹീമിയയിലെ ചെക്ക് ഗോത്ര രാജ്ഞിയായ ലിബുഷെയുടെ ഇതിഹാസത്തെ അടിസ്ഥാനമാക്കിയുള്ളതാണ്.
അവളുടെ പിതാവ്, മഹാനായ തലവൻ ക്രോക്ക് (ഐവോ നോവാക്ക്) മരിച്ചതിനുശേഷം, ബൊഹീമിയൻ വനങ്ങളിലെ ഗോത്രങ്ങൾ അദ്ദേഹത്തിന്റെ ഇളയ മകളായ ലിബുഷെ (വിന്റർ എവ് സോളി)യെ അവരുടെ പുതിയ ഭരണാധികാരിയായി തിരഞ്ഞെടുക്കുന്നു.
അവളുടെ രണ്ട് സുന്ദരികളായ സഹോദരിമാരായ ഹീലർ കാസിയും (വെറോണിക്ക ബെല്ലോവ) വൈദികയായ ടെറ്റയും (വെറ ഫിലാറ്റോവ) അവളുടെ ഉറ്റസുഹൃത്തായ ആമസോൺ വ്ലാസ്റ്റയുടെ (ലീ മോർണാർ) കീഴിലുള്ള സ്ത്രീകളുടെ ഒരു സൈന്യവും ചേർന്ന് ലിബുസെ തന്റെ ജനങ്ങളെ ശക്തിയോടെ നയിക്കുന്നു.
ഒരു ദർശകയായ അവൾക്ക് മരണത്തിന്റെ നാടായ മറ്റൊരു ലോകത്തേക്ക് സഞ്ചരിക്കാൻ കഴിയും, അവിടെ നിന്ന് ഭാവിയെക്കുറിച്ചുള്ള പ്രവചനങ്ങളും ആവശ്യമുള്ള ആളുകൾക്കുള്ള ഉത്തരങ്ങളുമായി അവൾ മടങ്ങുന്നു.
അവലംബം External links https://www.facebook.com/pages/The-Pagan-Queen/110414552334883?ref=ts http://www.thepaganqueen.com Archived 2014-12-18 at the Wayback Machine .
https://www.imdb.com/title/tt1096997/
ദ പാഷൻ ഓഫ് ദ ക്രൈസ്റ്റ് ഇംഗ്ലീഷ് വിലാസം https://ml.wikipedia.org/wiki/The_passion_of_the_christ
മെൽ ഗിബ്സൺ സംവിധാനം ചെയ്ത് 2004ൽ പുറത്തിറങ്ങിയ അമേരിക്കൻ നാടക ചലച്ചിത്രമാണ് ദ പാഷൻ ഓഫ് ദ ക്രൈസ്റ്റ് .
യേശുവിന്റെ ജീവചരിത്രത്തെ അടിസ്ഥാനമാക്കിയിട്ടുള്ളതാണ് സിനിമയുടെ കഥ .
പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് The Passion of the Christ ഇന്റർനെറ്റ് മൂവി ഡാറ്റാബേസിൽ ബോക്സ് ഓഫീസ് മോജോയിൽ നിന്ന് The Passion of the Christ റോട്ടൻ ടൊമാറ്റോസിൽ നിന്ന് The Passion of the Christ മെറ്റാക്രിട്ടിക്കിൽ നിന്ന് The Passion of the Christ Passion-movie.com
ദ നെറ്റ് (2016ലെ ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/The_net
കിം കി ഡുക് സംവിധാനം ചെയ്ത് 2016 ൽ പുറത്തിറങ്ങിയ കൊറിയൻ ചലച്ചിത്രമാണ് ദ നെറ്റ് .
2016 ലെ ടൊറന്റോ ചലച്ചിത്രോത്സവത്തിലായിരുന്നു ഇതിന്റെ ആദ്യ പ്രദർശനം.
റ്യൂ സ്യുങ്- ബും, നം ചൂൽ-വൂ എന്ന ദരിദ്ര മത്സ്യ തൊഴിലാളിയായി ഈ ചിത്രത്തിൽ വേഷമിടുന്നു.
വടക്കേ കൊറിയയിൽ ഭാര്യയും  മകളുമൊത്ത് ലളിത ജീവിതം നയിക്കുകയാണ് നം, ഒരു ദിവസം മത്സ്യ ബന്ധനത്തിനിടെ നമ്മിന്റെ വല ബോട്ടിന്റെ എഞ്ചിനിൽ കുരുങ്ങുന്നു.
യാദൃച്ഛികമായി തെക്കൻ കൊറിയൻ തീരത്തേക്കു നീങ്ങിയ ബോട്ട്, ചാരവൃത്തി ആരോപിച്ച് തെക്കൻ കൊറിയൻ അധികൃതർ പിടിച്ചെടുക്കുന്നു.
കഠിന പീഡനങ്ങളുടെയും മർദ്ദനങ്ങളുമേറ്റ് അവശനായ നം വീട്ടിലേക്കു മടങ്ങാൻ ശ്രമിക്കുന്നു.
തന്റെ ജീവിതം പഴയതു പോലെയാകില്ലെന്ന് നം ഒടുവിൽ തിരിച്ചറിയുകയാണ്.
ദ നൺ ഇംഗ്ലീഷ് വിലാസം https://ml.wikipedia.org/wiki/The_Nun
ഗുല്യാമെ നക്ലൊസ് 2013-ൽ സംവിധാനം ചെയ്ത ഫ്രഞ്ച് ചലച്ചിത്രമാണ് ദ നൺ .
1760 കളിലെ ഫ്രാൻസിലെ കന്യാസ്ത്രീ മഠങ്ങളിലെ ജീവിതത്തിന്റെ കാണാപ്പുറങ്ങൾ തുറന്നുകാട്ടുകയാണ് ഈ  സിനിമ.
ഡിഡെറോട്ടിന്റെ നോവലിനെ അവലംബിച്ച് ചിത്രീകരിച്ച സിനിമ അടിച്ചേൽപ്പിക്കപ്പെടുന്ന മതമൂല്യങ്ങളെ പ്രതിരോധിക്കുന്ന ഒരു സ്ത്രീയുടെ കഥപറയുന്നു.
ബർലിൻ, ചിക്കാഗോ, സ്റ്റോക്‌ഹോം, ഫൈഫ തുടങ്ങിയ ചലച്ചിത്രമേളകളിൽ പ്രദർശിപ്പിച്ചിട്ടുണ്ട്.
അഭിനേതാക്കൾ പോളിൻ എറ്റിയൻ ഇസബെൽ ഹൂപേർട് ലൂയിസേ ബോർഗോൻ മാർട്ടിന ഗെെക്ക് ചലച്ചിത്ര മേളകളിൽ
പുരസ്കാരങ്ങൾ പുരസ്കാരം കാറ്റഗറി ശുപാർശ ഫലം ബെർലിൻ അന്തർദേശീയ ചലച്ചിത്രമേള 2013 ഗോൾഡൻ ബിയർ ഗുല്യാമെ നക്ലൊസ് നാമനിർദ്ദേശം സീസർ അവാർഡ് 2014 മികച്ച അഭിനേത്രി പോളിൻ എറ്റിയൻ നാമനിർദ്ദേശം Lumiere Awards 2014 മികച്ച അഭിനേത്രി പോളിൻ എറ്റിയൻ നാമനിർദ്ദേശം അവലംബം ↑ പുറം കണ്ണികൾ Official Press Kit (in English) The Nun at UniFrance films The Nun ഇന്റർനെറ്റ് മൂവി ഡാറ്റാബേസിൽ
ദ നെയിംസേക്ക്
ഝുംപാ ലാഹിരിയുടെ പ്രഥമ നോവലാണ് ദി നെയിംസേക്ക് .
ആദ്യം ഒരു നൊവെല്ല ആയി ദി ന്യു യോർക്കറിൽ പ്രസിധീകരിച്ചു പോന്ന കൃതി പിന്നീട് ഒരു മുഴുനീള നോവൽ ആയി പുസ്തക രൂപത്തില് 2003-ൽ പ്രസിധീകരിച്ചു.
കൊൽക്കത്തയിൽ നിന്നും ബോസ്റ്റണിലേക്ക് മാറിത്താമസിച്ച ഒരു ഭാരതീയകുടുബം അഭിമുഖീകരിക്കേണ്ടി വന്ന സാമൂഹികവും ,വൈകാരികവും ,മതപരമായും മറ്റും ഉള്ള സംഘർഷങ്ങളാണ് ഈ കൃതിയുടെ ഇതിവൃത്തം .
തങ്ങൾക്കു സുപരിചിതമായ ചുറ്റുവട്ടം വിട്ടു മറ്റൊരിടത്തേക്കു ജീവിതം പറിച്ചുനടാൻ ശ്രമിച്ച ബംഗാളി കുടുംബത്തിന്റെ കഥയാണ് നോവലിൽ പ്രതിപാദിച്ചിരിക്കുന്നത്.
പ്രധാന കഥാപാത്രങ്ങൾ ആയ അഷിമയും  ഭർത്താവ് അശോകും ഭാരതത്തിലെ കൊൽക്കത്ത വിട്ടു അമേരിക്കയിലെ ബോസ്റ്റണിൽ താമസമാക്കുന്നതു മുതലാണ് കഥ തുടങ്ങുന്നത്.
ചില പ്രത്യേക സാഹചര്യത്തിൽ അവരുടെ ആദ്യത്തെ പുത്രന് "ഗോഗോൾ" എന്നു നാമകരണം ചെയ്യേണ്ടതായി വരുന്നു.
ഈയൊരു സംഭവം അവന്റെ ജീവിതത്തിലുടനീളം അവനെ വേട്ടയാടുന്നു.
1968-ൽ, നവവധുവായ അഷിമ ഗാംഗുലി തന്റെ ആദ്യത്തെ കുഞ്ഞിനു ജന്മം നലകാന് മസാച്യുസെറ്റ്സിലെ ഒരു ആശുപത്രിയിൽ ഒരുങ്ങുകയാണ്.
അവളുടെ ഭർത്താവ് അശോക് എം. ഐ .
ടിയിലെ എഞ്ചിനീയറിങ്ങ് വിദ്യാർത്ഥിയാണ്.
അമേരിക്കയിൽ പുതുതായതിനാൽ അഷിമയ്ക്ക് ഒരുപാട് വേവലാതികൾ ഉണ്ട്.
അങ്ങു കൊൽക്കത്തയിലൽ വച്ചായിരുന്നു പ്രസവം എങ്കില് അവളെ ശുശ്രൂഷിക്കാനും പരിചരിക്കാനും ബന്ധുമിത്രാദികൾ അവളുടെ കൂടെ ഉണ്ടായിരുന്നേനെ, പക്ഷെ ഇവിടെ അവൾ തനിച്ചാണ്.
പ്രസവം സുഖകരമായി നടന്നു .
ഒടുവിൽ നവ ശിശുവിനെയും കൊണ്ട് ആശുപത്രി വിടാനൊരുങ്ങുമ്പൊഴാണ് ആശുപത്രി രേഖകളിൽ കുഞ്ഞിന്റെ ഔദ്യോഗികനാമം രേഖപ്പെടുത്തേണമെന്ന് അവരറിയുന്നത്.
പരമ്പരാഗതമായി കൊൽക്കത്തയിൽ മുതിർന്നവരാണ് കുഞ്ഞിനു നാമകരണം ചെയ്യുക.
കുഞ്ഞിനിടുവാനായി പേരെഴുതി ഒരു കത്തു അഷിമയുടെ മുത്തശ്ശി അയച്ചിരുന്നെങ്കിലും ആ കത്തു ഒരിക്കലും അഷിമക്കു ലഭിക്കുന്നില്ല ,അടുത്ത കത്തെഴുതുന്നതിനു മുന്നെ മുത്തശ്ശി മരണപ്പെട്ടു പോവുന്നു.
അതെത്തുടർന്നു അശൊക് നിർദ്ദേശിക്കുന്ന പേരാണ് ഗോഗോൾ .
തന്റെ പ്രിയപ്പെട്ട എഴുത്തുകാരനായ നിക്കൊളായ് ഗോഗോളിൽ നിന്നും കടം കൊണ്ടതാണ് ഗോഗോൾ എന്ന പേര്.
തന്റെ യൗവനദശയിൽ നടന്ന ഒരു തീവണ്ടി ദുരന്തത്തിൽ മരണം മുന്നില് കണ്ട അശോക്, അപകടം നടക്കുന്നേരം വായിച്ചു കൊണ്ടിരുന്നതു ഗോഗോളിന്റെ പ്രസിദ്ധമായ ചെറുകഥ "ദി ഓവർക്കോട്ട്" ആയിരുന്നു.
അവശിഷ്ടങ്ങൾക്കിടയിൽപ്പെട്ടുപോയ അശോക് രക്ഷാപ്രവർത്തനത്തിനു വന്നവരുടെ ശ്രദ്ധ തന്നിലേക്കാകർഷിച്ചത് തന്റെ കൈയിലുള്ള പുസ്തകത്തിലെ താളുകൾ ഉപയോഗിച്ചു ശബ്ദം ഉണ്ടാക്കിയാണു.
അതിനാൽ ഈ പേരിനോട് അശോകിനു ഒരു പ്രത്യേക മമത ഉണ്ട്.
വിദ്യാലയത്തിൽ ചേർക്കാൻ പോയപ്പോൾ ഗൊഗോളിന്റെ രക്ഷിതാക്കൾ അവന്റെ പേരു "നിഖിൽ" എന്നാക്കി രേഖപ്പെടുത്താൻ പ്രധാനാദ്ധ്യപകയോട് അഭ്യർത്ഥിക്കുകയുണ്ടായി പക്ഷെ കുഞ്ഞു ഗൊഗോലിന്റെ താത്പര്യ പ്രകാരം "ഗൊഗോള്" എന്ന നാമം മാറ്റിയില്ല.
പക്ഷെ മുതിർന്നു വരുമ്പോഴേക്ക് ഗൊഗോൾ തന്റെ നാമം വെറുക്കാൻ തുടങ്ങി.
ഒടുവിൽ കോളേജിൽ ചേരുന്നതിനു മുന്നെ അവൻ തന്റെ പേര് നിയമപരമായി "നിഖിൽ" എന്നാക്കി.
പേരിലെ മാറ്റത്തിലൂടെ അവന് തന്റെ സ്വത്വത്തെ തന്നെ മാറ്റാന് ആഗ്രഹിച്ചു.
മരിജ്വാന വലിച്ചും പലരുമായും ബന്ധം സ്ഥാപിച്ചും അവന് അടിമുടി അമേരിക്കക്കാരന് ആവാൻ ശ്രമിച്ചു കൊണ്ടിരുന്നു.
ഇതു തന്റെ കുടുംബവുമായുള്ള ദൂരം വളർത്തി.
ഒരു തവണ തന്റെ വീട്ടിലേക്കു വരുന്ന വഴി, അവന്റെ തീവണ്ടി ചെറിയൊരു അപകട കാരണം വൈകിയെത്തുവാന് ഇടവരുന്നു.
ഈ വാർത്ത കേട്ട അശോക് അസ്വസ്ഥനാകുന്നു.
ഗൊഗോൾ എന്ന പേരു വരാൻ ഇടയാക്കിയ തീവണ്ടി അപകടത്തെപ്പറ്റി അശോക് തന്റെ മകനോടു പറയുന്നു.
ഇതു കേട്ടു അസ്വസ്ഥനാകുന്ന നിഖിൽ, തന്റെ പേരു മാറ്റിയതിൽ അതിയായി പശ്ചാത്തപിക്കുന്നു.
മുന്നെ തന്നെ ഇക്കാര്യം അറിയിക്കാത്തതിൽ അശോകിനൊടു കുപിതനാകുന്നു.
എന്നാൽ മുന്നെ താന് ഇതു മകനോടു പറയാന് തുനിഞ്ഞതാണെങ്കിലും അതു മനസ്സിലാക്കാൻ നിഖിൽ തയ്യാറായിരുന്നില്ലെന്നു തോന്നിയതിനാലാണു പറയാതിരുന്നതെന്നു അശോക് അറിയിക്കുന്നു.
ബിരുദമെടുത്തതിനു ശേഷം നിഖില് ന്യൂയോർക്കിൽ ഒരു ജോലി സമ്പാദിക്കുകയും താമസം അവിടുത്തേക്കു മാറ്റുകയും ചെയ്യുന്നു.
അവിടെ വച്ചു അവന് മാക്സിൻ എന്ന യുവതിയുമായി പ്രണയത്തിലാകുന്നു.
ഉടനെ തന്നെ താമസം അവളുടെ വീട്ടില് അവളുടെ കുടുംബത്തോടു കൂടി മാറുന്നു.
നിഖിൽ മാക്സിനെ അവന്റെ വീട്ടുകാർക്കു പരിചയപ്പെടുത്തുന്നു.
എന്നല് അഷിമയ്ക്കു ഈ ബന്ധം ഒട്ടും ഇഷ്ടമല്ലായിരുന്നു.
ഇതു അധിക കാലം നീണ്ടു നിൽക്കില്ല എന്നു ഉറപ്പു പറഞ്ഞു ആശ്വസിക്കുന്നു.
ഈ ഒരു സംഭവം നടന്നു അധിക നാളു കഴിയും മുമ്പെ അശോക് ഒഹായോവിൽ പഠിപ്പിച്ചു കൊണ്ടിരിക്കെ ആകസ്മിമകായി മരണപ്പെടുന്നു.
അച്ഛന്റെ ചിതാഭസ്മം സ്വീകരിക്കാന് ഒഹിയോവില് പോയി തിരിച്ചു വന്ന നിഖിൽ തന്റെ കുടുംബവുമായി കൂടുതൽ സമയം ചിലവഴിക്കാൻ ആഗ്രഹിക്കുന്നു.
ഇതെ തുടർന്നു മാക്സിനുമായി തെറ്റിപ്പിരിയുന്നു.
അമ്മയുടെ നിർബന്ധപ്രകാരം നിഖിൽ പിന്നീട് മൌഷമി എന്ന ബംഗാളി പെൺകുട്ടിയെ പരിചയപ്പെടുകയും തുടർന്നു അവളുമായി പ്രണയത്തിലാവുകയും കല്യാണം കഴിക്കുകയും ചെയ്യുന്നു.
പക്ഷെ കല്യാണത്തിനു ശേഷം മൌഷമി തന്റെ പഴയ സുഹൃത്ത് ഗ്രഹാമുമായി പ്രണയത്തിലാകുന്നു.
നിഖിൽ മൌഷമിയുമായുമുള്ള ബന്ധം ഉപേക്ഷിക്കുന്നു.
തന്റെ സഹോദരി സോണിയ, ബെൻ എന്ന അമേരിക്കന് യുവാവുമായുമുള്ള വിവാഹ ബന്ധത്തിനൊരുങ്ങുന്നു.
അതോടെ വല്ലാത്തൊരു ഏകാന്തത നിഖിലിനെ മൂടുന്നു.
നിഖിൽ, ഗൊഗൊൾ എന്ന നാമം അഗീകരിക്കാൻ തയ്യാറാവുന്നു.
തന്റെ അച്ഛൻ വളരെ വർഷങ്ങൾക്കു മുന്നെ തനിക്കു സമ്മാനിച്ച ഗൊഗോളിന്റെ കഥാ സംഹാരം വായിക്കാനൊരുങ്ങുന്നു.
മീരാ നായർ ഈ നോവലിനെ ആധാരമാക്കി എടുത്ത ഇതെ പേരിലുള്ള സിനിമ 2006 മാർച്ചിൽ അമേരിക്ക , കാനഡ, ബ്രിട്ടന് , ഇന്ത്യ എന്നിവിടങ്ങളിൽ പ്രദർശനത്തിനെത്തി.
ബംഗാളി പരിവർത്തനം
സമനാമി എന്ന പേരില് ഈ നോവല് ബംഗാളിയിൽ പരിവർത്തനം ചെയ്തു.
അവലംബം ↑ Powell's review ↑ 21 Things You Didn't Know About The Namesake Archived 2014-01-05 at the Wayback Machine .
, Nirali Magazine, March 2007
ദ പാഷൻ ഓഫ് ജോൻ ഓഫ് ആർക്ക് ഇംഗ്ലീഷ് വിലാസം https://ml.wikipedia.org/wiki/The_Passion_of_Joan_of_Arc
ഡാനിഷ് സംവിധായകനായ കാൾ തിഓഡർ ഡയർ സംവിധാനം ചെയ്ത് 1928 ൽ പുറത്തിറക്കിയ ബ്ലാക്ക് ആന്റ് വൈറ്റ് നിശ്ശബ്ദ സിനിമയാണ് ദ പാഷൻ ഓഫ് ജോൻ ഓഫ് ആർക്ക് .
ലോക സിനിമയിലെ ക്ലാസ്സിക്കായി കണക്കാക്കപ്പെടുന്നു.
ദൈവികമായ അരുളപ്പാടുകൾ തനിക്ക് കിട്ടുന്നു എന്ന് അവകാശപ്പെട്ട് കൊണ്ട് ഫ്രഞ്ച് സേനക്കൊപ്പം യുദ്ധത്തിനു പുറപ്പെട്ട പതിനേഴു വയസ്സുമാത്രം പ്രായമുള്ള ജോവാൻ എന്ന പെങ്കുട്ടി അവളുടെ കഴിവു കൊണ്ട് യുദ്ധം ജയിക്കുകയും തുടർന്നും ബ്രിട്ടീഷ് സേനയുമായി പോരാടാൻ പോവുകയും പിടിയിലാകുകയും ചെയ്യുന്നു.
ദൈവം നേരിട്ട് തന്നോട് സംവദിക്കുന്നു എന്ന അവകാശ വാദം നിഷേധിക്കാത്തതിനാൽ മതക്കോറ്റതി മതവിചാരണക്ക് വിധേയമാക്കി കുറ്റക്കാരിയായി കണ്ട് തെരുവിൽ തീയിലിട്ട് കൊല്ലുന്നു.
മതവിചാരണയാണു ഈ സിനിമയൗടെ കാമ്പ്.
ക്ലോസപ്പുകൾ മാത്രമാണു ഭൂരിപക്ഷം സീനുകളിലും ഉപയോഗിച്ചിരിക്കുന്നത്
ദ പിയാനിസ്റ്റ് ഇംഗ്ലീഷ് വിലാസം https://ml.wikipedia.org/wiki/The_Pianist
റൊമാൻ പൊളാൻസ്കി സംവിധാനം ചെയ്ത് 2002 ൽ പുറത്തിറങ്ങിയ പോളിഷ് സിനിമയാണ് ദ പിയാനിസ്റ്റ് .
വ്ലഡ്സ്ലോ സ്പിൽമാൻ എന്ന ജൂത പിയാനിസ്റ്റിന്റെ ആത്മകഥയെ അവലംബിച്ചാണ് ഈ സിനിമ പൊളൻസ്കി ഒരുക്കിയിരിക്കുന്നത്.
2002 ലെ കാൻ ഫിലിം ഫെസ്റ്റിവലിൽ പാം ഡി ഓർ പുരസ്കാരം ഈ സിനിമക്ക് ലഭിച്ചു.
2003 ലെ ഏറ്റവും നല്ല സിനിമയ്ക്കും ഏറ്റവും നല്ല സംവിധായകനുമുള്ള ബഫ്റ്റ പുരസ്കാരവും ദ പിയാനിസ്റ്റ് നേടി.
എഴുപത്തഞ്ചാം ഓസ്കാർ മത്സരത്തിൽ ഏറ്റവും നല്ല അവലംബിത തിരക്കഥക്കും ഏറ്റവും മികച്ച സംവിധായകനും മികച്ച നടനും ഉള്ള പുരസ്കാരങ്ങൾ ഈ സിനിമയ്ക്ക് ലഭിച്ചു.
ഏറ്റവും നല്ല സിനിമക്കായി ഇതു നാമനിർദ്ദേശം ചെയ്യപ്പെടുകയും ചെയ്തു.
വാഴ്സ റേഡിയോവിൽ പരിപാടികൾ അവതരിപ്പിക്കുന്ന ജൂത പിയാനിസ്റ്റാണു വ്ലഡ്സ്ലോ സ്പിൽമാൻ.
സംഗീതം പോലെ മധുരമായിരുന്ന അദ്ദേഹത്തിന്റെ ജീവിതം രണ്ടാം ലോക മഹയുദ്ധത്തിൽ 1939 സെപ്റ്റംബർ 1 നു ജർമ്മനി പോളണ്ട് ആക്രമിച്ച് കൈയടക്കിയതോടെ മാറി മറിയുന്നു.
ജെർമ്മൻ ബോംബിങ്ങിൽ റേഡിയോ നിലയം നിലം പതിച്ചു.
വീട്ടിൽ എത്തിയ അദ്ദേഹം  അമേരിക്കയും ഫ്രാൻസും ജെർമ്മനിയോട് യുദ്ധം പ്രഖ്യാപിച്ച വിവരമറിയുന്നു.
യുദ്ധം വേഗം അവസാനിക്കും എന്ന പ്രത്യാശയിലാണു അദ്ദേഹവും കുടുംബവും.
പക്ഷേ പിന്നീട് അവർ അനുഭവിക്കുന്നത് നരക യാതനകളാണു.
ജൂതരെ ഗെറ്റോകളിൽ മൃഗതുല്യരായി പീഡിപ്പിച്ചു..
അവാർഡുകൾ Academy Award for Best Actor]] – Adrien Brody Academy Award for Best Director]] – Roman Polanski Academy Award for Writing Adapted Screenplay]] – [[Ronald Harwood Golden Palm|Palme d'Or]], 2002 Cannes Film Festival BAFTA Award for Best Film BAFTA Award for Best Direction – റൊമാൻ പൊളാൻസ്കി César Award for Best Actor César Award for Best Director César Award for Best Film César Award for Best Music Written for a Film César Award for Best Cinematography César Award for Best Production Design César Award for Best Sound Goya Award for Best European Film അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് ദ പിയാനിസ്റ്റ് ഇന്റർനെറ്റ് മൂവി ഡാറ്റാബേസിൽ ക്ലോസപ്പ് ബോക്സ് ഓഫീസ് മോജോയിൽ നിന്ന് The Pianist റോട്ടൻ ടൊമാറ്റോസിൽ നിന്ന് The Pianist United States Holocaust Memorial Museum – Szpilman's Warsaw: The History behind The Pianist Archived 2007-09-25 at the Wayback Machine .
തൻഈം മസ്ജിദ്
കഅബയിൽ നിന്നും 5 മൈൽ അകലെ അൽ-ഹിൽ സ്ഥിതിചെയ്യുന്ന പ്രശസ്തമായ മുസ്ലിം പള്ളിയാണ് തൻഈം മസ്ജിദ് .
തീർഥാടനത്തിന് പോകുന്നവർ ഇഹ്റാം ചെയ്യാനായി പോകുന്ന പ്രശസ്തമായ പള്ളിയാണിത്.
മസ്ജിദ് ആയിശ എന്ന പേരിലും ഈ പള്ളി അറിയപ്പെടുന്നു.
പ്രവാചകൻ മുഹമ്മദിൻറെ പത്നിയായിരുന്ന ആയിശ കഅബയിലേക്ക് തീർഥാടനത്തിന് പോകും മുമ്പായി ഇവിടെ വെച്ചാണ് ഇഹ്റാം ചെയ്തത്.
ഇക്കാരണംകൊണ്ടാണ് ഇവിടെ നിർമ്മിച്ച പള്ളിക്ക് മസ്ജിദ് ആയിശ എന്ന പേര് നൽകിയത്.
മക്കയിൽ ജീവിക്കുന്ന ആളുകൾക്ക് ഉംറക്ക് ഇഹ്റാം ചെയ്യാനായി പോകേണ്ട സ്ഥലമാണിത്.
ഇവിടെ വെച്ചാണ് വിശ്വാസികൾ സ്നാനം ചെയ്ത് ഇഹ്റാമിൻറെ വസ്ത്രം ധരിച്ച് ഉംറ എന്ന ആരാധനാകർമ്മത്തിലേക്ക് പ്രവേശിക്കുന്നത്.
തൻവി റാം
തൻവി റാം എന്ന പേരിൽ  അറിയപ്പെടുന്ന ശ്രുതി റാം  മലയാള സിനിമ അഭിനേതാവാണ്.
2012ലെ മിസ് കേരള ഫൈനലിസ്റ്റായിരുന്നു.
ബെംഗളൂരുവിലാണ് തൻവി റാം ജനിച്ചതും വളർന്നതും.
ന്യൂ ഹൊറൈസൺ കോളേജിൽ നിന്ന് പഠനം പൂർത്തിയാക്കിയ അവർ ഡച്ച് ബാങ്കിൽ പ്രവർത്തിക്കാൻ തുടങ്ങി, പിന്നീട് ബെംഗളൂരുവിലെ എച്ച്.എസി.
സി  ബാങ്കിൽ ചേർന്നു.
ഒരു ബാങ്കിംഗ് പ്രൊഫഷണലായാണ് തൻവി റാം തന്റെ ഔദ്യോഗിക ജീവിതം ആരംഭിച്ചത്.
ഒപ്പം സൗബിൻ സാഹിറിനൊപ്പം ഒരു പ്രധാന വേഷത്തിൽ അഭിനയിച്ച അമ്പിളി എന്ന ചിത്രത്തിലാണ് തന്റെ ആദ്യ വേഷം ചെയ്തത്.
2020ൽ പുറത്തിറങ്ങിയ കപ്പേള എന്ന ചിത്രത്തിലും അവർ അഭിനയിച്ചു.
നാനിക്കൊപ്പം തെലുങ്ക് സിനിമയിൽ അരങ്ങേറ്റം കുറിച്ചു.
അനുബന്ധം 1 2 ↑ ↑ ↑
തർക്കശാസ്ത്രം ഇംഗ്ലീഷ് വിലാസം https://ml.wikipedia.org/wiki/Logic ഈ ലേഖനം ദുർഗ്രഹമാം വിധം സാങ്കേതികസംജ്ഞകൾ ഉൾക്കൊള്ളുന്നു.
വിശ്വസനീയമായ നിഗമനങ്ങളിലെത്തിച്ചേരാൻ ഉപകരിക്കുന്ന ശാസ്ത്രശാഖ.
പരിമിതാർത്ഥത്തിൽ വെറും വാദവിദ്യ - അല്ലെങ്കിൽ തർക്കവിദ്യ എന്നു പറയാം.
സമർത്ഥമായി ചിന്തിക്കുന്നതിന് പ്രേരിപ്പിക്കത്തക്കവിധം തത്ത്വങ്ങളെ ക്രോഡീകരിക്കുക എന്നതാണ് തർക്കശാസ്ത്രത്തിന്റെ ലക്ഷ്യം.
ഒരു പ്രസ്താവനയ്ക്ക് അടുത്ത പ്രസ്താവനയുമായി തുടർന്നു ബന്ധം സ്ഥാപിക്കുക വഴിയാണ് വ്യക്തമായ നിഗമനങ്ങളിലെത്തിച്ചേരാൻ കഴിയുന്നത്.
ഇത്തരം പ്രസ്താവനകളിൽ പറയുന്ന കാര്യങ്ങൾ സാധുവാണോ എന്നു മാത്രമേ ഈ ശാസ്ത്രം പരിശോധിക്കാറുള്ളൂ.
ഭാരതത്തിൽ ന്യായശാസ്ത്രത്തേയും വൈശേഷിക ശാസ്ത്രത്തേയും തർക്കശാസ്ത്രത്തിലാണ് ഉൾപ്പെടുത്തിയിട്ടുള്ളത്.
നിഗമനാത്മകം (deduction), ആഗമനാത്മകം (induction) എന്നിങ്ങനെ രണ്ടുതരത്തിലുള്ള ന്യായവാദങ്ങൾ ഈ ശാസ്ത്രത്തിൽ അംഗീകൃതമായിട്ടുണ്ട്.
ആധാരവാക്യങ്ങൾകൊണ്ട് (premises) ഒരു നിശ്ചിത നിഗമനത്തെ അനിവാര്യമാക്കുന്ന രീതിയിലുള്ള ന്യായമാണ് നിഗമനാത്മകം.
നിഗമനത്തിന് അപൂർണമോ ഭാഗികമോ ആയ തെളിവുകൾ മതിയാകുന്ന രീതിയിലുള്ള ന്യായവാദമാണ് ആഗമനാത്മകം.
ഭാവനാമയമായ വേദാന്തചിന്തയുടേയും യോഗാനുഭൂതിയുടേയും തലത്തിൽ നിന്ന് ഭാരതീയ തത്ത്വചിന്ത ബൌദ്ധികമേഖലയിലേക്കു കടക്കുന്നതാണ് തർക്കശാസ്ത്രത്തിൽ നമുക്ക് കാണാൻ കഴിയുന്നത്.
യുക്തിയുക്തമായ അനുമാനങ്ങൾ ഇതിൽ ദർശിക്കാൻ കഴിയും.
ന്യായവൈശേഷികങ്ങൾ പദാർത്ഥവിജ്ഞാനീയത്തിലാണ് ഊന്നൽ കൊടുക്കുന്നത്.
പ്രമാണവിചാര ശാസ്ത്രം എന്ന നിലയിൽ തർക്കശാസ്ത്രത്തിന് സര്‌വ്വാദരണീയമായ ഒരു സ്ഥാനമാണുള്ളത്.
പ്രാചീന ഭാരതത്തിൽ ശാസ്ത്ര സദസ്സുകളിൽ താർക്കികന്മാർക്കായിരുന്നു മുൻപന്തിയിൽ സ്ഥാനം. 'കാണദം പാണിനീയം ച
സർവശാസ്ത്രോപകാരകം'
എന്ന് പ്രസിദ്ധമായ ഒരു ചൊല്ലുണ്ട്.
കാണാദ ദർശനമാണ് ഇതര ശാസ്ത്രപഠനത്തിന് ഉപകാരകമായി ഭവിച്ച് തർക്കശാസ്ത്ര പഠനത്തിന് മുൻഗണന വരുത്തിത്തീർത്തത്.
പുരാതനകാലത്ത് വാക്യാർത്ഥ വിചാരത്തിന് താർക്കികൻമാർക്ക് ഒരു പ്രത്യേക ശൈലിയുണ്ടായിരുന്നു.
യുക്തിസഹമായ ആ രീതി എല്ലാവരേയും കൊണ്ട് അംഗീകരിപ്പിക്കാനും അവർക്ക് സാധിച്ചിരുന്നു.
ഇത്തരം വാദമുഖങ്ങൾ സാമാന്യബുദ്ധിയുള്ളവർക്ക് ഗ്രഹിക്കാനാവാത്തവിധം കടുകട്ടിയായിരുന്നു.
ആദ്യം ശങ്കയും, തുടർന്ന് ആശങ്കയുടെ സമാധാനവുമായി വാക്യശൃംഖല നീണ്ടുപോവുക എന്നത് താർക്കിക സദസ്സുകളിലെ പതിവു പരിപാടിയാണ്.
തർക്കശാസ്ത്രത്തിൽ അനുമാനത്തിനെന്നപോലെ സംയോഗം, സമവായം തുടങ്ങിയ സംബന്ധങ്ങൾക്കും പരമപ്രാധാന്യം നല്കിയിരിക്കുന്നു.
രണ്ട് ദ്രവ്യങ്ങൾ തമ്മിലുള്ള ബന്ധത്തെയാണ് സംയോഗസംബന്ധമെന്ന് വ്യവഹരിക്കുന്നത്.
ഘടം ഭൂതലത്തിൽ സംയോഗ സംബന്ധത്താലാണ് ഇരിക്കുന്നത്.
പീഠത്തിലിരിക്കുന്ന പുസ്തകത്തിന്റെ സ്ഥിതിയും ഈ രീതിയിലുള്ളതാണ്.
പീഠം ഭൂമിയിൽ സംയോഗസംബന്ധത്താൽ ഇരിക്കുന്നതുപോലെ പുസ്തകം പീഠത്തിലും ഇതേ സംബന്ധം മൂലമാണ് ഇരിക്കുന്നത് എന്നാണ് താർക്കികമതം.
ഘടം (കുടം) ഭൂതലത്തിൽ സംയോഗസംബന്ധേന ഇരിക്കു മ്പോൾ, അതിന്റെ അവയവമായ കപാലത്തിൽ സമവായ സംബന്ധേന ആണ് വർത്തിക്കുന്നത്.
ഘടത്തിനും കപാലത്തിനും തമ്മിലുള്ള അവയവാവയവിബന്ധമാണ് സമവായസംബന്ധം.
മുണ്ടും നൂലിഴയും തമ്മിലുള്ള ബന്ധവും ഇത്തരത്തിലുള്ളതാണ്.
ഓത പ്രോതമായ ഇത്തരത്തിലുള്ള ഭിന്നബന്ധങ്ങളെ പുരസ്കരിച്ച് അവച്ഛേദാവച്ഛിന്നഭാവേന നീണ്ടുപോകുന്ന പ്രതിപാദന ശൈലിയാണ് തർക്കശാസ്ത്രത്തിന്റെ മറ്റൊരു സവിശേഷത.